stanford-oval/wikipedia huggingface dataset:
พระยาอธิกรณ์ประกาศ (หลุย จาติกวณิช)
การเมืองและชีวิตหลังบำนาญ

ก่อนการเปลี่ยนแปลงการปกครองเมื่อวันที่ 24 มิถุนายน พ.ศ. 2475 ไม่นาน พระยาอธิกรณ์ประกาศ ในฐานะอธิบดีกรมตำรวจและข้าราชบริพารใกล้ชิด สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้รักษาพระนคร และเสนาบดีกระทรวงมหาดไทย ได้ถวายรายงานต่อพระองค์ท่านถึงรายชื่อบุคคลต่าง ๆ ในคณะราษฎร ที่มีพฤติการณ์น่าสงสัยว่าจะกระทำการอย่างใดอย่างหนึ่งต่อบ้านเมือง แต่พระองค์ท่านไม่ทรงเชื่อ ด้วยทรงเห็นว่าบุคคลเหล่านี้ไม่น่ามีศักยภาพเพียงพอ
แต่ทางตำรวจโดยพระยาอธิกรณ์ประกาศ ก็ยังได้ส่งตำรวจภูบาล (ตำรวจสันติบาล ในปัจจุบัน) เฝ้าดูการเคลื่อนไหวของบุคคลต่าง ๆ ในคณะราษฎรอย่างใกล้ชิดถึงบริเวณหน้าบ้านพัก
ในเช้าวันที่ 24 มิถุนายน พ.ศ. 2475 อันเป็นวันที่เปลี่ยนแปลงการปกครอง พระยาอธิกรณ์ประกาศ ได้ทราบรายงานเรื่องการปฏิวัติ ขณะที่นอนหลับอยู่ในบ้านพัก เมื่อสายตำรวจรายงานเข้ามาว่า มีบุคคลกลุ่มหนึ่งเข้าทำการยึดกรมไปรษณีย์โทรเลข และตัดสายโทรศัพท์ โทรเลข ไว้ได้หมดแล้ว จึงเดาเรื่องราวทั้งหมดออก และตัดสินใจเดินทางเข้าสู่วังบางขุนพรหมทันที พร้อมกำลังตำรวจ เพื่อเข้าเฝ้าถวายรายงานแด่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ฯ  เมื่อพระประศาสน์พิทยายุทธ (วัน ชูถิ่น) เป็นผู้นำกองกำลังในการบุกเข้ามายังวังบางขุนพรหม เมื่อทรงทราบ และกำลังจะทรงหนีทางท่าน้ำหลังวังพร้อมด้วยครอบครัวและข้าราชบริพารจำนวนหนึ่ง แต่ยังทรงลังเลเมื่อมีเรือตอร์ปิโดหาญทะเลของทหารเรือฝ่ายคณะราษฎรที่ควบคุมโดย เรือโท จิบ ศิริไพบูลย์ คอยลาดตระเวนดูอยู่ เมื่อทางพระประศาสน์ฯมาถึง พระยาอธิกรณ์ประกาศจะชักปืนยิง แต่ทางหลวงนิเทศกลกิจ (กลาง โรจนเสนา) ทหารเรือฝ่ายคณะราษฎรได้กระโดดเตะปืนจากมือของพระยาอธิกรณ์ประกาศกระเด็นลงพื้นเสียก่อน จึงยิงไม่สำเร็จ
หลังจากนั้น พระยาอธิกรณ์ประกาศได้ถูกควบคุมตัวในพระที่นั่งอนันตสมาคม อันเป็นที่บัญชาการของคณะราษฎร เฉกเช่นเจ้านายพระองค์อื่น และบุคคลสำคัญต่าง ๆ ด้วย และถือเป็นข้าราชการคนแรกที่ถูกปลดออกจากตำแหน่งในวันเดียวกันนั้นเอง โดยคำสั่งของผู้รักษาพระนคร คือ พระยาพหลพลพยุหเสนา (พจน์ พหลโยธิน) หัวหน้าคณะราษฎร และได้ประกาศให้ พระยาบุเรศผดุงกิจ (รวย พรหโมบล) ขึ้นมารักษาการตำแหน่งอธิบดีกรมตำรวจแทน ต่อมาในวันที่ 2 กรกฎาคม ปีเดียวกัน ก็ได้รับการปลดให้พ้นจากราชการโดยพระบรมราชโองการ เมื่อออกรับพระราชบำนาญแล้ว ได้ใช้ชีวิตอยู่กับบ้านด้วยการทำงานอดิเรก คือ ปลูกต้นไม้ และเลี้ยงไก่ จนถึงเดือนสิงหาคม พ.ศ. 2497 จึงป่วยเป็นไตพิการกำเริบ แพทย์รักษาสุดความสามารถ จนถึงอนิจกรรม เมื่อวันที่ 16 พฤษภาคม พ.ศ. 2498 สิริอายุได้ 78 ปี
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2465 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2457 –  เหรียญจักรมาลา (ร.จ.ม.)
พ.ศ. 2459 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
2463 – เข็มอักษรพระบรมนามาภิไธยย่อ ว.ป.ร. เงิน
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ภาษาดูรี

| ภาษาดูรี |
| --- | --- |
Massenrempulu
ประเทศที่มีการพูด: ประเทศอินโดนีเซีย
ภูมิภาค: เกาะซูลาเวซี
จำนวนผู้พูด: 130,000  (2000 census)
ตระกูลภาษา: ออสโตรนีเซียน  มลายู-พอลินีเชียซูลาเวซีใต้ตอนเหนือMassenrempuluภาษาดูรี
รหัสภาษา
ISO 639-3: mvp
ดูรี เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย ถือเป็นวิธภาษาที่มีอิทธิพล (prestige variety) ของกลุ่มภาษา Massenrempulu
ใน ค.ศ. 2010 มีผู้พูดภาษานี้เพียง 123,000 คน ทำให้ทางเอทโนล็อกจัดให้ภาษานี้อยู่ในกลุ่มภาษาที่ 'มีความเสี่ยง'
พระเจ้าราชวรวงศ์เธอ กรมหมื่นอานุภาพพิศาลศักดิ์

| พระเจ้าราชวงศ์เธอ พระองค์เจ้าเกสรา กรมหมื่นอานุภาพพิศาลศักดิ> พระเจ้าราชวรวงศ์เธอ |
| --- | --- |
ประสูติ: 2 พฤศจิกายน พ.ศ. 2360
สิ้นพระชนม์: 18 กันยายน พ.ศ. 2416
ราชวงศ์: จักรี
ราชสกุล: เกสรา
พระบิดา: สมเด็จพระบวรราชเจ้ามหาศักดิพลเสพ
พระมารดา: เจ้าจอมมารดาคุ้มเล็ก
พระเจ้าราชวรวงศ์เธอ กรมหมื่นอานุภาพพิศาลศักดิ (2 พฤศจิกายน พ.ศ. 2360 — 18 กันยายน พ.ศ. 2416) มีพระนามเดิมว่า พระองค์เจ้าเกสรา เป็นพระราชโอรสในสมเด็จพระบวรราชเจ้ามหาศักดิพลเสพ  ประสูติแต่เจ้าจอมมารดาคุ้มเล็ก
พระประวัติ

พระเจ้าราชวรวงศ์เธอ กรมหมื่นอานุภาพพิศาลศักดิ ประสูติเมื่อวันอาทิตย์ เดือน 11 แรม 8 ค่ำ ปีฉลู นพศก จ.ศ. 1179 ตรงกับวันที่ 2 พฤศจิกายน พ.ศ. 2360 ในรัชกาลที่ 4 ทรงสถาปนาเป็นพระเจ้าวรวงศ์เธอ กรมหมื่นอานุภาพพิศาลศักดิ์ เมื่อวันพฤหัสบดีเดือน 4 แรม 7 ค่ำ ปีฉลู สัปตศก จ.ศ. 1227 ตรงกับวันที่ 8 มีนาคม พ.ศ. 2408 สิ้นพระชนม์ในรัชกาลที่ 5 เมื่อวันพฤหัสบดี เดือน 10 แรม 12 ค่ำ ปีระกา เบญจศก จ.ศ. 1235 ตรงกับวันที่ 18 กันยายน พ.ศ. 2416 พระชันษา 57 ปี
พระองค์ทรงเป็นต้นราชสกุลเกสรา ทรงมีพระโอรสและพระธิดา ดังนี้
หม่อมเจ้าหญิงใหญ่ เกสรา (ประสูติ พ.ศ. 2378 สิ้นชีพิตักษัยเมื่อวันที่ 27 กันยายน พ.ศ. 2438)
หม่อมเจ้านิล เกสรา (ประสูติ พ.ศ. 2380)
หม่อมเจ้าหญิงไม่ปรากฏพระนาม (ประสูติ พ.ศ. 2383)
หม่อมเจ้าหญิงไม่ปรากฏพระนาม (ประสูติ พ.ศ. 2386)
หม่อมเจ้าศีขรินทร์ เกสรา (ประสูติ พ.ศ. 2387 สิ้นชีพิตักษัยเมื่อวันที่ 26 สิงหาคม พ.ศ. 2422)
หม่อมเจ้าหญิงไหว เกสรา หรือ หม่อมเจ้าหญิงไสว เกสรา (ประสูติ พ.ศ. 2403 สิ้นชีพิตักษัยเมื่อวันที่ 21 มีนาคม พ.ศ. 2433)
หม่อมเจ้าหญิงเลื่อน เกสรา (สิ้นชีพิตักษัยเมื่อวันที่ 3 เมษายน พ.ศ. 2446) มีหม่อมนวล เกสรา ณ อยุธยา เป็นหม่อมมารดา หม่อมเจ้าหญิงเลื่อนทรงเสกสมรสกับหม่อมเจ้ากระจ่าง อิศรเสนา พระโอรสในพระเจ้าราชวรวงศ์เธอ กรมหมื่นกษัตริย์ศรีศักดิเดช มีบุตรคือ
หม่อมราชวงศ์กะโห้ อิศรเสนา
หม่อมราชวงศ์หญิงนวลจันทร์ เกษมสันต์ หม่อมห้ามใน พระเจ้าบรมวงศ์เธอ กรมหลวงพรหมวรานุรักษ์
หม่อมราชวงศ์ตะโกก อิศรเสนา
หม่อมราชวงศ์หญิงแจ๋ว อิศรเสนา
หม่อมราชวงศ์สวาย อิศรเสนา
หม่อมราชวงศ์หญิงจ่าย อิศรเสนา
หม่อมราชวงศ์ภาคย์ (ตะพาบ) อิศรเสนา
หม่อมราชวงศ์หญิงหญิง อิศรเสนา
หม่อมเจ้าหญิงพร้อม เกสรา (สิ้นชีพิตักษัยเมื่อวันที่ 17 กรกฎาคม พ.ศ. 2434) หม่อมเจ้าหญิงพร้อมทรงเสกสมรสกับหม่อมเจ้ากระจ่าง อิศรเสนา พระโอรสในพระเจ้าราชวรวงศ์เธอ กรมหมื่นกษัตริย์ศรีศักดิเดช มีบุตรคือ
หม่อมราชวงศ์เทโพ อิศรเสนา
หม่อมราชวงศ์หญิงพยูน อิศรเสนา
หม่อมเจ้าหญิงแสง เกสรา
พระกรณียกิจ

พระเจ้าราชวรวงศ์เธอ พระองค์เจ้าเกสรา กรมหมื่นอานุภาพพิศาลศักดิ ได้ทรงกำกับดูแลงานพระราชพิธีฝ่ายพระราชวังบวรสถานมงคล ในสมัยรัชกาลที่ 4
มานุษยวิทยาสื่อ

มานุษยวิทยาสื่อ หรือ มานุษยวิทยาสื่อมวลชน เป็นสาขาวิชาในมานุษยวิทยาสังคมหรือมานุษยวิทยาวัฒนธรรมที่เน้นใช้วิธีการทางชาติพันธุ์นิพนธ์ในการศึกษาผู้ผลิต ผู้ชม และแง่มุมทางสังคมวัฒนธรรมอื่นๆ ของสื่อมวลชน
แหล่งข้อมูลอื่น

Media Anthropology ที่เว็บไซต์ Curlie
European Association of Social Anthropologists (EASA) Media Anthropology Network
พระเจ้าราชวรวงศ์เธอ พระองค์เจ้ากำพุชฉัตร

สำหรับเทวดา ดูที่พระกำพูฉัตร
| พระเจ้าราชวรวงศ์เธอ พระองค์เจ้ากำพุชฉัตร |
| --- | --- |
พระเจ้าราชวรวงศ์เธอชั้น 1 พระองค์เจ้าชั้นโท
ประสูติ: พ.ศ. 2329
สิ้นพระชนม์: ไม่ปรากฏ
ราชวงศ์: จักรี
พระบิดา: สมเด็จพระบวรราชเจ้ามหาสุรสิงหนาท
พระมารดา: เจ้าจอมมารดานักองค์อี
ศาสนา: พุทธ
พระเจ้าราชวรวงศ์เธอ พระองค์เจ้ากำพุชฉัตร ลางแห่งสะกดว่า กัมพุชฉัตร, กำภูฉัตร หรือ กัมโพชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี
พระประวัติ

พระเจ้าราชวรวงศ์เธอ พระองค์เจ้ากำพุชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี หรือพระนามในราชสำนักเขมรว่าสมเด็จพระศรีวรราชธิดา พระนาม "กำพุชฉัตร" มีความหมายว่า ฉัตรแห่งกัมพูชา เพราะเจ้าจอมมารดานักองค์อี เป็นพระราชธิดาในพระนารายน์ราชารามาธิบดี พระเจ้ากรุงกัมพูชา มีพระขนิษฐาร่วมพระชนนีคือ พระเจ้าราชวรวงศ์เธอ พระองค์เจ้าวงศ์มาลา (ลางแห่งออกพระนามว่า วงศ์กษัตริย์)
เจ้าจอมมารดานักองค์อี พระชนนี เป็นพระราชธิดาในพระนารายน์ราชารามาธิบดี หรือนักองค์ตน พระเจ้ากรุงกัมพูชา ที่ประสูติแต่นักนางแม้น (หรือแป้น) และมีพระภคินีต่างมารดาที่รับราชการเป็นฝ่ายในของสมเด็จพระบวรราชเจ้ามหาสุรสิงหนาทด้วยกันคือเจ้าจอมมารดานักองค์เภา ส่วนนักนางแม้นที่เข้ามาในกรุงเทพมหานครด้วยกันนั้นก็ได้บวชเป็นชีที่วัดหลวงชี (ต่อมาคือ วัดบวรสถานสุทธาวาส) ด้วยความที่พระองค์มีพระชนนีเป็นราชนิกูลจากต่างแดน พระองค์จึงถูกพระเจ้าราชวรวงศ์เธอ พระองค์เจ้าสุดาสวรรค์ ซึ่งเป็นเจ้าวังหน้าด้วยกันมองว่า "อยู่ข้างจะเฟื่องฟู" และดู "ท่านบอ ๆ"
พระเจ้าราชวรวงศ์เธอ พระองค์เจ้ากำพุชฉัตรทรงเชี่ยวชาญเชิงกวีและนิพนธ์กลอนเบ็ดเตล็ด ทั้งยังเป็นพระราชธิดาที่มีความสนิทสนมกับสมเด็จพระบวรราชเจ้ามหาสุรสีหนาทมาก ครั้นเมื่อพระชนกประชวรก็มีโอกาสเข้าเฝ้าข้างพระที่อย่างใกล้ชิด และในช่วงเวลาดังกล่าวก็นิพนธ์เพลงยาว นิพานวังน่า หรือ นิพพานวังหน้า ที่มีเนื้อหาสำคัญยิ่งของประวัติศาสตร์วังหน้าช่วงรัชกาลพระบาทสมเด็จพระพุทธยอดฟ้าจุฬาโลกมหาราช แต่สำนวนแต่งไม่ใคร่ราบรื่นนัก
พระเจ้าราชวรวงศ์เธอ พระองค์เจ้ากำพุชฉัตรมีพระชันษายืนนานก่อนจะสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏว่าพุทธศักราชใด
แหล่งข้อมูลอื่น

"เวียงวัง ตอนที่ 213 : เจ้านายไทย". เด็กดีดอตคอม. สืบค้นเมื่อ 6 พฤษภาคม 2558. {{cite web}}: ตรวจสอบค่าวันที่ใน: |accessdate= (help)
"ตำนานวังหน้า ตอนที่ ๒ กรมพระราชวังบวรมหาสุรสีหนาท". บล็อกแก๊ง. 27 มีนาคม 2550. สืบค้นเมื่อ 6 พฤษภาคม 2558. {{cite web}}: ตรวจสอบค่าวันที่ใน: |accessdate= (help)
"นิพพานวังหน้า". เรือนไทยตู้หนังสือ. 26 สิงหาคม 2556. คลังข้อมูลเก่าเก็บจากแหล่งเดิมเมื่อ 2010-03-16. สืบค้นเมื่อ 6 พฤษภาคม 2558. {{cite web}}: ตรวจสอบค่าวันที่ใน: |accessdate= (help)
| ด ค กพระราชธิดาในกรมพระราชวังบวรสถานมงคลแห่งราชวงศ์จักรี |
| --- | --- | --- |
| สมเด็จพระบวรราชเจ้ามหาสุรสิงหนาท |  เจ้าฟ้าพิกุลทอง  พระองค์เจ้าเกสร  พระองค์เจ้าดวงจันทร์  พระองค์เจ้าโกมล  พระองค์เจ้าบุนนาค  พระองค์เจ้าดาราวดี  พระองค์เจ้าโกสุม  พระองค์เจ้ากำพุชฉัตร  พระองค์เจ้าปัทมราช  พระองค์เจ้ากลัด  พระองค์เจ้าฉิมพลี  พระองค์เจ้าแก้ว  พระองค์เจ้าศรีสุดาอับสร  พระองค์เจ้าลมุด  พระองค์เจ้าปุก  พระองค์เจ้าดุษฎี  พระองค์เจ้าวงศ์มาลา  พระองค์เจ้านิลวัตถา  พระองค์เจ้ากำพร้า  พระองค์เจ้ากลิ่น  พระองค์เจ้ารุ่ง  |  |
| สมเด็จพระบวรราชเจ้ามหาเสนานุรักษ์ |  พระองค์เจ้าประชุมวงศ์  พระองค์เจ้านัดดา  พระองค์เจ้าขนิษฐา  พระองค์เจ้าสุวรรณ  พระองค์เจ้าอำพัน  พระองค์เจ้านฤมล  พระองค์เจ้างาม  พระองค์เจ้ามณฑา  พระองค์เจ้าปทุเมศ  พระองค์เจ้าเกสร  พระองค์เจ้านุ่ม  พระองค์เจ้าดวงจันทร์  พระองค์เจ้าสุด  |  |
| สมเด็จพระบวรราชเจ้ามหาศักดิพลเสพ |  พระองค์เจ้าอรุณ  พระองค์เจ้าสำอาง  พระองค์เจ้าอัมพร  พระองค์เจ้าสังวาล  พระองค์เจ้าอัมพา  พระองค์เจ้าบันเทิง  |  |
| พระบาทสมเด็จพระปิ่นเกล้าเจ้าอยู่หัว |  พระองค์เจ้าดวงประภา  พระองค์เจ้าบุบผา  พระองค์เจ้าสุดาสวรรค์  พระองค์เจ้าตลับ  พระองค์เจ้าราษี  พระองค์เจ้าวงจันทร์  พระองค์เจ้าจำเริญ  พระองค์เจ้าถนอม  พระองค์เจ้าภัควดี  พระองค์เจ้าวรพักตร์  พระองค์เจ้าวิลัยทรงกัลยา  พระองค์เจ้าเฉิดโฉม  พระองค์เจ้าประโลมโลก  พระองค์เจ้าโศกส่าง  พระองค์เจ้าพิมพับสรสร้อย  พระองค์เจ้าสอางองค์  |  |
| กรมพระราชวังบวรวิไชยชาญ |  พระองค์เจ้าปฐมพิสมัย  พระองค์เจ้าภัททาวดีศรีราชธิดา  พระองค์เจ้าธิดาจำรัสแสงศรี  พระองค์เจ้าฉายรัศมีหิรัญพรรณ  พระองค์เจ้ากลิ่นแก่นจันทนารัตน์  พระองค์เจ้าอับสรศรีราชกานดา  พระองค์เจ้าเทวีวิไลยวรรณ  พระองค์เจ้าวิมลมาศมาลี  พระองค์เจ้าสุนทรีนาฏ  พระองค์เจ้าประสาทสมร  พระองค์เจ้ากมุทมาลี  พระองค์เจ้าศรีสุดสวาดิ  |  |
ภาษาตอว์

| ภาษาตอว์ |
| --- | --- |
Tawr Chin
Laamtuk Thet
ภูมิภาค: พม่า
จำนวนผู้พูด: ไม่ทราบ (700 อ้างถึง1996)
ตระกูลภาษา: จีน-ทิเบต  (ทิเบต-พม่า)กูกี-ชีนกลางภาษาตอว์
รหัสภาษา
ISO 639-3: tcp
ภาษาตอว์ (Tawr language) หรือ ภาษาตอร์ มีผู้พูดในพม่าทั้งสิ้น 700 คน ใน พ.ศ. 2539 พบในบริเวณพะล่าน ฮ่าค่า และทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
ภาษาตะกัว

ระวังสับสนกับ ภาษากะตัว
| ภาษาตะกัว |
| --- | --- |
ประเทศที่มีการพูด: เวียดนาม
จำนวนผู้พูด: 12,800 คน  (ไม่พบวันที่)
ตระกูลภาษา: ออสโตรเอเชียติก  มอญ-เขมรมอญ-เขมรตะวันออกกลุ่มภาษาบะห์นาริกภาษาตะกัว
รหัสภาษา
ISO 639-3: tkz
ภาษาตะกัว มีผู้พูดทั้งหมด 12,800 คน (พ.ศ. 2543) ทางภาคใต้ของเวียดนาม ใกล้เคียงกับภาษากัวและภาษากะโยง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
ภาษาด๊ากกัง

| ภาษาด๊ากกัง |
| --- | --- |
ประเทศที่มีการพูด: แขวงเซกอง ประเทศลาว
ตระกูลภาษา: ออสโตรเอเชียติก  ภาษากลุ่มมอญ-เขมรภาษากลุ่มกะตูภาษาด๊ากกัง
สถานภาพทางการ
ภาษาทางการ: ไม่มี
รหัสภาษา
ISO 639-3: –
ภาษาด๊ากกังอยู่ในภาษากลุ่มกะตู ใกล้เคียงกับภาษาตรีว มีคำยืมจากภาษาเตรียงที่อยู่ในภาษากลุ่มบะห์นาริกมาก ผู้พูดอยู่ในเมืองด๊ากจึง แขวงเซกอง ประเทศลาว พยัญชนะต้นมี 19 เสียง ตัวสะกดมี 17 เสียง สระมี 24 เสียง
ภาษาตะเรง

| ภาษาตะเรง |
| --- | --- |
ประเทศที่มีการพูด: ลาว
จำนวนผู้พูด: 5,000 คน  (ไม่พบวันที่)
ตระกูลภาษา: ออสโตรเอเชียติก  มอญ-เขมรมอญ-เขมรตะวันออกภาษากลุ่มกะตูภาษาตะเรง
รหัสภาษา
ISO 639-3: tgr
ภาษาตะเรง (Tareng) หรือภาษาตะเรียงมีผู้พูดในประเทศลาวทั้งหมด 5,000 คน (พ.ศ. 2524) ทางด้านชายแดนลาว – เวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เป็นคนละภาษากับภาษาตะเลียงที่อยู่ในภาษากลุ่มบะห์นาริก
ปาโบล ไอมาร์

| ข้อมูลส่วนตัว |
| --- | --- | --- | --- |
ชื่อเต็ม:  ปาโบล เซซาร์ ไอมาร์
ส่วนสูง:  1.70 m (5 ft 7 in)
ตำแหน่ง:  กองกลางตัวรุก
สโมสรอาชีพ*
| ปี |  ทีม |  ลงเล่น |  (ประตู) |
| 1996–2000 |  ริเวอร์ เพลท |  82 |  (21) |
| 2001–2006 |  บาเลนเซีย |  162 |  (27) |
| 2006–2008 |  รีล ซาราโกซา |  53 |  (5) |
| 2008–2013 |  เบนฟิกา  |  107 |  (12) |
| 2013–2014 |  โจโฮร์ดารุลตักซิม |  8 |  (2) |
| 2015 |  ริเวอร์ เพลท |  1 |  (0) |
| 2018 |  Estudiantes Río Cuarto |  0 |  (0) |
ทีมชาติ
| 1995 |  อาร์เจนตินา U17 |  6 |  (2) |
| 1997 |  อาร์เจนตินา U20 |  7 |  (1) |
| 1999–2009 |  อาร์เจนตินา |  52 |  (8) |
จัดการทีม
2017–:  อาร์เจนตินา U17
2018–:  อาร์เจนตินา (ผู้ช่วยผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ปาโบล เซซาร์ ไอมาร์ (เกิดเมื่อวันที่ 3 พฤศจิกายน ค.ศ. 1979 ในเมือง Río Cuarto, Córdoba) เป็นอดีตนักฟุตบอลทีมชาติอาร์เจนตินา ตำแหน่งถนัดของเขาคือ กองกลางตัวรุก
ชีวิตและอาชีพการค้าแข้ง > สโมสร

ไอมาร์เริ่มอาชีพนักฟุตบอลอันรุ่งโรจน์ของเค้ากับริเวอร์ เพลท ทีมในลีกบ้านเกิดของเค้าในฤดูกาล 1997/98 หลังจากเขาปฏิเสธที่จะเรียนต่อในโรงเรียนแพทย์  ในทีมริเวอร์เพลทนี่เองที่เขาได้โชวความสามารถและทักษะจนสามารถสร้างชื่อให้ตนเองในฐานะหนึ่งในดาวรุ่งที่ดีที่สุดของอาร์เจนตินาในขณะนั้นเลยทีเดียว
ต่อมาในปี 2001 บาเลนเซีย ทีมในลาลิกาลีกสเปนก็ได้ซื้อตัวไอมาร์มาร่วมทีมด้วยค่าตัว 24 ล้านยูโร ไอมาร์ได้โชว์ฟอร์มเก่งและเล่นได้อย่างคุ้มค่าตัว และด้วยฟอร์มการเล่นอันสุดยอดของเขานี่เอง ในฤดูกาล 2001/02 บาเลนเซียก็ได้ครองถ้วยแชมป์ลีกสูงสุดของสเปน ซึ่งถ้วยที่พวกเขาไม่เคยสัมผัสมากว่า 30 ปีแล้ว และได้เป็นรองแชมป์ยูฟ่า แชมเปียนส์ ลีกหลังจากแพ้ให้แก่บาเยิร์น มิวนิกในรอบชิงชนะเลิศ นอกจากนี้ไอมาร์ยังช่วยให้บาเลนเซียเป็นแชมป์ยูฟ่าคัพ ในปี 2004 อีกด้วย หลังจากเอาชนะ  โอลิมปิก มาร์กเซยได้
แต่ในวันที่ 12 เมษา 2006 ก็กลับเกิดเรื่องไม่คาดคิดกับไอมาร์  เมื่อเขาเป็นโรคเยื้อหุ้มสมองอักเสบจนต้องเข้ารับการรักษาที่โรงพยาบาลในเมืองบาเลนเซีย  แต่ไอมาร์ก็รักษาตัวและกลับมาได้อย่างรวดเร็ว และในช่วงเวลาเดียวกันกับที่ไอมาร์รักษาตัวอยู่นั้น  เขาได้เป็นพ่อคนอีกครั้งโดยที่ Ana ภรรยาของเขาได้ให้กำเนิดลูกสาวของเขาที่โรงพยาบาลเดียวกัน
ต่อมาในวันที่ 29 กรกฎาคม 2006 ไอมาร์ได้ตัดสินจัยเซ็นสัญญา 4 ปี ย้ายไปร่วมทีมรีล ซาราโกซา ทีมจากแคว้น Aragon ในสเปน ด้วยค่าตัว 11 ล้านยูโร
ในทีมซาราโกซานี่เองที่ไอมาร์ได้มีโอกาสลงเล่นกับเพื่อนร่วมชาติอาร์เจนตินาหลายคน เช่น อันเดรส ดาเลสซานโดรและสองพี่น้องมิลิโต้ ทั้งกาเบรียล และ ดิเอโก ภายใต้การคุมทีมของบิคตอร์ เฟอร์นานเดซ
ในวันที่ 12 กุมภาพันธ์ 2007 ไอมาร์ได้รับข่าวดีอีกครั้ง หลังจากเขาได้เลือกให้ๆด้รับรางวัล "นักเตะอเมริกาใต้ยอดเยี่ยมลาลิกาในปี 05/06" จาก EFE
ชีวิตและอาชีพการค้าแข้ง > ทีมชาติ

สำหรับทีมชาติ ไอมาร์ติดทีมชาติอาร์เจนตินามากกว่า 50 ครั้ง นับตั้งแต่ปี1999 ไอมาร์ได้มีโอกาลเล่นในฟุตบอลโลกทั้งสองครั้ง คือที่ญี่ป่นและเกาหลีในปี 2002 และที่เยอรมันในปี 2006 ที่เพิ่งผ่านมา ในฟุตบอลโลกปี2002 ไอมาร์โชว์ฟอร์มยอดเยี่ยมในนัดที่เจอกับอังกฤษ เมื่อเขาถูกได้รับโอกาสลงมาแทนฮวน เซบาสเตียน เวรอน จากการโชว์ฟอร์มอันยอดเยี่มในแมทช์นี้ ทำให้โค้ชฟ้าขาว มาเซลโล่ บิเอลซ่าให้ไอมาร์เป็นตัวจริงแทนเวรอนในนัดต่อมากับสวีเดนด้วย
ดิเอโก มาราโดนา นักฟุตบอลระดับตำนานของอาร์เจนตินาและของโลก เคยกล่าวว่า "ไอมาร์จะเปนผู้รับช่วงต่อจากเขาในฐานะนักเตะที่ดีที่สุดในโลกและยังกล่าวอีกว่าไอมาร์เปนนักเตะคนเดียวที่เขาจะยอมจ่ายเงินดู" แต่อย่างไรก็ตาม มาราโดนาก็ได้พูดในลักษณะยกย่องเช่นนี้กับนักแตะอาร์เจนไตน์หลายคน เช่น อันเดรส ดาเลสซานโดร คาร์ลอส เตเบซ และลิโอเนล เมซซี่
ไอมาร์ยิงประตูสุดท้ายในถ้วยฟีฟ่า คอนเฟดเดอร์เรชั่นในปี2005 ในเกมที่อาร์เจนตินาพ่ายแพ้บราซิลในนัดชิงชนะเลิศ 4-1 นอกจากนี้ไอมาร์ยังได้เล่นให้กับทีมชาติในศึกโกปาอาเมริกาปี2007 ซึ่งอาร์เจนตินาเป็นรองแชมป์ เนื่องจากแพ้ให้กับบราซิลในนัดชิงชนะเลิศ
รางวัลและเกียรติยศ > ทีมชาติอาร์เจนตินา

FIFA World Youth Championship: 1997
รางวัลและเกียรติยศ > ริเวอร์ เพลท

Apertura 1996/97
Copa Libertadores 1996
Clausura 1996/97
Supercopa Sudamericana 1997
Apertura 1997/98
Apertura 1999/00
Clausura 1999/00
รางวัลและเกียรติยศ > บาเลนเซีย

La Liga: 2001-02, 2003-04
UEFA Cup: 2003-04
European Super Cup: 2004
แหล่งข้อมูลอื่น

FootballDatabase provides Pablo Aimar's profile and stats
พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่

| พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่ |
| --- | --- |
ใบปิดภาพยนตร์

ญี่ปุ่น: 劇場版「美少女戦士セーラームーンEternal」
เฮปเบิร์น: Gekijōban Bishōjo Senshi Sērā Mūn Etānaru
 
กำกับ: จิอากิ คง
เขียนบท: คาซูยูกิ ฟูเดยาซุ
สร้างจาก: เซเลอร์มูน โดย นาโอโกะ ทาเคอุจิ
อำนวยการสร้าง:   รูกะ ทานากะ (ภาค 1–2)  ฮิเดฮารุ โกมิ (ภาค 1–2)  โยซูเกะ อาซามะ (ภาค 2) 
นักแสดงนำ:   โคโตโนะ มิตสึอิชิ  ฮิซาโกะ คาเนโมโตะ  รินะ ซาโต  อามิ โคชิมิซุ  ชิซูกะ อิโต  มิซาโตะ ฟูกูเอ็น  เค็นจิ โนจิมะ  จุนโกะ มินางาวะ  ซายากะ โอฮาระ  ไอ มาเอดะ  ยูกิโกะ ฟูจิจิ  เรียว ฮิโรฮาชิ  ไทชิ มูราตะ  โชโกะ นากางาวะ  โยชิตสึงุ มัตสึโอกะ  นาโอมิ วาตานาเบะ  นานาโอะ 
กำกับภาพ:   ชิเงมิตสึ ฮามาโอะ (ภาค 1–2)  ทากาชิ ยามากิดะ (ภาค 2) 
ตัดต่อ: เคโกะ โอโนเดระ
ดนตรีประกอบ: ยาซูฮารุ ทากานาชิ
บริษัทผู้สร้าง:   โทเอแอนิเมชัน  สตูดิโอดีน  
ผู้จัดจำหน่าย: บริษัท โทเอ จำกัด
วันฉาย:   8 มกราคม พ.ศ. 2564 (ภาค 1)  11 กุมภาพันธ์ พ.ศ. 2564 (ภาค 2) 
ความยาว:   160 นาที (โดยรวม, ภาคละ 80 นาที) 
ประเทศ: ญี่ปุ่น
ภาษา: ญี่ปุ่น
พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่ (ญี่ปุ่น: 劇場版「美少女戦士セーラームーンEternal」; โรมาจิ: Gekijōban Bishōjo Senshi Sērā Mūn Etānaru; อังกฤษ: Pretty Guardian Sailor Moon Eternal The Movie)  เป็นภาพยนตร์อนิเมะญี่ปุ่นในปี พ.ศ. 2564 ที่แบ่งการฉายเป็นสองภาค เนื้อเรื่องอิงจากภาคความฝันของมังงะเรื่องเซเลอร์มูนผลงานของนาโอโกะ ทาเคอุจิ ถือเป็นภาคต่อโดยตรงและถือเป็น "ฤดูกาลที่ 4" ของซีรีส์อนิเมะ เซเลอร์มูน คริสตัล ภาพยนตร์สองภาคกำกับโดยจิกากิ คง เขียนบทโดยคาซูยูกิ ฟูเดยาซุ ส่วนนาโอกะ ทาเกอูจิเจ้าของผลงานมังงะรับหน้าที่หัวหน้าทีมสร้าง ภาพยนตร์ผลิตโดยโทเอแอนิเมชันและสตูดิโอดีน  ภาพยนตร์ภาคแรกฉายเมื่อวันที่ 8 มกราคม พ.ศ. 2564 ภาพยนตร์ภาคสองฉายเมื่อวันที่ 11 กุมภาพันธ์ พ.ศ. 2564
ภาพยนตร์สองภาคนี้เป็นครั้งแรกในแฟรนไชส์เซเลอร์มูนที่เข้าฉายในโรงภาพยนตร์ประเทศญี่ปุ่นในรอบ 26 ปี ภาพยนตร์ล่าสุดก่อนหน้านี้คือ เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" ฉายเมื่อปี พ.ศ. 2538
เน็ตฟลิกซ์ได้รับลิขสิทธิ์การสตรีมภาพยนตร์ทั้งสองภาค และเผยแพร่เมื่อวันที่ 3 มิถุนายน พ.ศ. 2564 ทางบริการสตรีมมิง
แหล่งข้อมูลอื่น

เว็บไซต์ทางการของภาพยนตร์
พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่ ที่ เน็ตฟลิกซ์
พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่ ที่ Anime News Network
| ด ค กอัศวินดารา เซเลอร์มูน โดย นาโอโกะ ทาเกอูจิ |
| --- | --- | --- |
| สื่อ |  รหัสลับ เซเลอร์วี  หนังสือการ์ตูน  อนิเมะ  ละครเวที  วิดีโอเกม  ละครโทรทัศน์  เพลง  เว็บอนิเมะ  |  |
| อะนิเมะ / มังงะ |  ภาคแรก / ดาร์กคิงด้อม  R / แบล็คมูน  S / ไม่รู้จบ  SuperS / ความฝัน  เซเลอร์มูน เซเลอร์สตาร์ส / Stars  เซเลอร์มูน คริสตัล  |  |
| ภาพยนตร์ |  เซเลอร์มูน R "สงครามปีศาจดอกไม้จากอวกาศ"  เมคอัพ! เซเลอร์เซนชิ  เซเลอร์มูน S "แผนยึดครองโลกของเจ้าหญิงหิมะ"  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"  เซเลอร์มูน SuperS "ความรักครั้งแรกของอามิจัง"  พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่  พริตตี้ การ์เดี้ยน เซเลอร์ มูน คอสมอส เดอะ มูฟวี่  |  |
| ตัวละครจากเรื่องเซเลอร์มูน | ตัวละครจากเรื่องเซเลอร์มูน |  |
| อัศวินเซเลอร์ |  สึคิโนะ อุซางิ  ลูน่า  จิบะ มาโมรุ  อุซางิน้อย  มิซุโนะ อามิ  ฮิโนะ เร  คิโนะ มาโกโตะ  ไอโนะ มินาโกะ  เทนโอ ฮารุกะ  ไคโอ มิจิรุ  เมโอ เซ็ตสึนะ  โทโมเอะ โฮตารุ  เซเลอร์ควอเต็ท  เซเลอร์อาสทาเท  |  |
| ศัตรู |  อาณาจักรมืด  ต้นไม้แห่งโลกปีศาจ  เผ่าจันทร์เสี้ยวสีดำ  เดธบัสเตอร์  คณะละครสัตว์เดดมูน  ชาโดว์กาแล็กติก้า  ศัตรูในละครเวที  |  |
| ตัวละครสมทบ |  ราชินีเซเลนิตี้  ลูน่า, อัลเทมิส และไดอาน่า  เซเลอร์สตาร์ไลท์  เจ้าหญิงคาคิว  จิบิจิบิ  |  |
ภาษีอากรในประเทศออสเตรเลีย

ประเทศออสเตรเลียนั้นมีหลากหลายช่องทางในการจัดเก็บภาษีอากรที่ถือว่าเป็นรายได้หลักของประเทศ ซึ่งภาษีรายได้เป็นรูปแบบที่สำคัญที่สุดของการจัดเก็บภาษีของประเทศออสเตรเลีย ไม่ว่าจะเป็นการจัดเก็บ
ภาษีจากตัวบุคคลและการจัดเก็บภาษีจากบริษัทหรือธุรกิจที่อยู่ในประเทศออสเตรเลียก็ตาม ทั้งหมดนี้ล้วนแต่ต้องเสียภาษีหรือค่าใช้จ่ายเพิ่มเติมให้แก่รัฐบาลท้องถิ่น และรัฐบาลกลาง เพื่อนำภาษีที่เก็บรวบรวมนั้นไปทำกิจกรรมต่อไปเพื่อเป็นการแจกจ่ายสำหรับการบริการสาธารณประโยชน์แก่ประชาชนในประเทศของตนในเรื่องของสวัสดิการ การให้บริการด้านสุขภาพ การป้องกันประเทศ และโครงสร้างทั่วไป เช่น การคมนาคม เป็นต้น
ประเทศออสเตรเลียมีหน่วยงานที่ทำหน้าที่ในการจัดเก็บภาษีของประเทศโดยแบ่งหน่วยงานในการจัดเก็บภาษีเป็น 2 หน่วยงาน คือ
1.หน่วยงาน Common Wealth Government Tax Revenue มีรายได้จากการจัดเก็บภาษีร้อยละ 70 ของรายได้จากการจัดเก็บภาษี โดยมีการจัดเก็บภาษีเงินได้บุคคลธรรมดา ภาษีนิติบุคคล ภาษีทางอ้อม และจัดเก็บภาษีอื่น ๆ
2.หน่วยงาน State and local government tax revenue มีรายได้จากการจัดเก็บภาษียานพาหนะขนส่ง ภาษีดอกเบี้ยธนาคาร ภาษีโรงเรือน ภาษีที่ดิน ภาษีสินค้าและบริการ (Goods and Services หรือ GST)
ภาษีเงินได้บุคคลธรรมดา

บุคคลธรรมดาเมื่อมีรายได้เกินจำนวนที่กำหนดในแต่ละปีภาษี ซึ่งคิดคำนวณรายได้จากเงินเดือน รายได้จากธุรกิจ และดอกเบี้ยที่ได้รับเงินฝากธนาคารหรือจากการลงทุนอื่นๆ
| Taxable income | Tax on this income | Effective tax rate |
| --- | --- | --- |
| 0 – $18,200 | Nil | 0% |
| $18,201 – $37,000 | 19c for each $1 over $18,200 | 0 – 9.7% |
| $37,001 – $80,000 | $3,572 plus 32.5c for each $1 over $37,000 | 9.7 – 21.9% |
| $80,001 – $180,000 | $17,547 plus 37c for each $1 over $80,000 | 21.9 – 30.3% |
| $180,001 and over | $54,547 plus 45c for each $1 over $180,000 | 30.3 – 44.9% |
ภาษีนิติบุคคล

ธุรกิจและบริษัทต้องจ่ายเงินภาษีให้แก่รัฐบาลโดยเสียภาษีในรูปแบบของการเสียภาษีนิติบุคคลที่ธุรกิจหรือบริษัทได้รับรายได้ที่เกิดขึ้นจากการดำเนินกิจการ ซึ่งแตกต่างจากชนิดของภาษีเงินได้บุคคลธรรมดาที่เก็บภาษีแบบก้าวหน้า เพราะรูปแบบการเก็บภาษีนิติบุคคลนั้น รัฐบาลได้จัดเก็บภาษีในรูปแบบคงที่ ในอัตราร้อยละ30 ของรายได้ที่ได้รับ
ภาษีทางอ้อม

ยกตัวอย่าง เช่น 1.ภาษีสรรพสามิต ซึ่งเป็นภาษีที่เรียกเก็บในสินค้าบางประเภทที่ผลิตในประเทศออสเตรเลีย คือสินค้าจำพวกผลิตภัณฑ์ยาสูบ น้ำมันปิโตรเลียม เชื้อเพลิงทางเลือก เครื่องดื่มแอลกอฮอล์ รวมไปถึงภาษีที่เรียกเก็บจากการเดินทางของผู้ที่ใช้บริการในการโดยสารด้วยสายการบินและรวมไปถึงการขนส่งทางทะเล 2.ภาษีศุลกากรซึ่งภาษีศุลกากรนี้จะถูกกำหนดไว้ในสินค้านำเข้าจำนวนมาก เช่นเครื่องดื่มแอลกอฮอล์ ผลิตภัณฑ์ยาสูบ  น้ำหอมและสินค้ารายการอื่นๆ เป็นต้น
ภาษียานพาหนะขนส่ง

เป็นภาษีที่ผู้โดยสารเที่ยวบินระหว่างประเทศหรือการเดินทางทางทะเลต้องจ่ายให้รัฐบาลออสเตรเลียเพื่อเป็นค่าชดเชยที่รัฐบาลอำนวยความสะดวกให้
ภาษีโรงเรือนและที่ดิน

ออสเตรเลียมีการเก็บภาษีโรงเรือนและที่ดินเป็นภาษีประจำปี เก็บจากผู้เป็นเจ้าของอสังหาริมทรัพย์ โดยคิดจากมูลค่าที่ดินจากการประเมินของสภาท้องถิ่น
ภาษีสินค้าและบริการ

รัฐบาลเก็บภาษีมูลค่าเพิ่มจากสินค้าและบริการในอัตรา 10 % ในการซื้อสินค้าและบริการในแต่ละครั้ง โดยภาษีมูลค่าเพิ่มนั้นจะถูกรวบไปกับสินค้าหรือบริการที่ผู้ซื้อได้ซื้อไปแล้วโดยอัตโนมัติ แต่ยังมีสินค้าและบริการบางอย่างที่รัฐบาลของประเทศออสเตรเลียไม่ได้เรียกเก็บภาษีมูลค่าเพิ่มในการซื้อสินค้าและใช้บริการ คือ 1.อาหาร 2.บริการทางการแพทย์ 3.การศึกษา และ4.ค่าใช้จ่ายของรัฐบาลอยู่นอกเหนือภาษีมูลค่าเพิ่ม
พระพุทธฉาย

พระพุทธฉาย (บนผนังถ้ำทางซ้ายมือ) ในวัดพระพุทธฉาย
พระพุทธฉาย เป็นภาพสีของสมเด็จสัมมาสัมพุทธเจ้า มีลักษณะเป็นเงาสีแดงคล้ายประภามณฑล หรือรัศมีโดยรอบพระพุทธรูป คล้ายสีดินเทศ  มีความสูงประมาณ 5 เมตร ปรากฏประทับติดอยู่กับชะง่อนหน้าผาสูงบริเวณเชิงเขาปถวี ประดิษฐานอยู่ในมณฑป ณ เงื้อมเขาฆาฎะกะ (เขาช่องลม) ค้นพบสมัยสมเด็จพระเจ้าทรงธรรม ซึ่งค้นพบพร้อมกับรอยพระพุทธบาทที่สระบุรี ในบริเวณใกล้เคียงมีมณฑปประดิษฐานรอยพระพุทธบาทเบื้องขวา มณฑปหลังนี้สร้างขึ้นในสมัยสมเด็จพระเจ้าเสือ และมีต้นพระศรีมหาโพธิ์ที่อัญเชิญมาจากลังกา เมื่อ พ.ศ. 2492 ทุกปีจะมีงานนมัสการพระพุทธฉายพร้อมกับงานนมัสการรอยพระพุทธบาทที่จังหวัดสระบุรี ปัจจุบันเป็นส่วนหนึ่งของ วัดพระพุทธฉาย
สถานที่ตั้ง

สถานที่ตั้ง พระพุทธฉาย ประดิษฐานติดอยู่ ณ วัดพระพุทธฉาย เงื้อมเขาพระพุทธฉาย อยู่ภายในมณฑปสองยอดบนไหล่ภูเขา อยู่ในเขตหมู่ที่ 1 ตำบลหนองปลาไหล อำเภอเมืองสระบุรี จังหวัดสระบุรี ทางเข้าวัดพระพุทธฉาย เป็นถนนแยกจากถนนพหลโยธิน ตรงกิโลเมตรที่ 102 (หมู่บ้านโคกหินแร่ ตำบลหนองยาว) เข้าไป 5 กิโลเมตร (ระยะทางตามถนนจากตัวเมืองสระบุรี ลงทางใต้ 6 กิโลเมตร แล้วเลี้ยวซ้ายเข้าไป 5 กิโลเมตร)